Április végi hardverkínálat - PROHARDVER! Hazai Pálya teszt
1. Logilink érdekességek
1. Logilink érdekességek 2. FSP tápok 3. Tabletek 4. Notebookok 5. HP All in One PC-k
Logilink érdekességek
Három érdekes apróságot mutatunk be a Logilink kínálatából. Ma már gyakran előfordul, hogy egyszerre két-három, micro USB-ről tölthető eszközünk igényel hipersürgős feltöltést, és nem várhatjuk meg velük azt a pár órát, míg az egyik eszköz végez az energia visszatáplálásával. Ilyenkor jöhet jól a Logilink töltője, amire nem kevesebb mint négy USB aljzatot telepítettek, tehát egyszerre akár négy eszközt is tölthet. A nagyjából 3300 forintot kóstáló termék egyetlen korlátozása, hogy a csatlakozóin összesítve legfeljebb 2,5 amper leadására képes, tehát három vagy több eszköz párhuzamos töltése már viszonylag lassú lehet.
Szintén mobiltelefonokhoz és tabletekhez lehet hasznos a Logilink hordozható hangszórója. A fémből készült dobozka zenei teljesítményéről nincs információnk, de azt tudjuk, hogy két hangszórója van, melyek meghajtásáról 600 mAh-s akkumulátor gondoskodik, amit micro USB-ről lehet tölteni. Zenét 3,5 milliméteres jack csatlakozón keresztül varázsolhatunk rá, de ezen felül van egy USB csatlakozója és microSD kártyaolvasója is – erről a két adatforrásról MP3-at játszik le – és nem utolsósorban FM rádióval is felszerelték. A sokoldalú hangszóró vételára 7500 forint.
A jelent és a múltat kapcsolja össze a Logilink PCI Express csatolós bővítőkártyája. Az egyszeres PCI Express foglalatba illeszkedő termékre rákerült egy kihalófélben lévő IDE csatlakozó, a modern technológiákat pedig egy SATA 3.0 aljzat és három USB 3.0 kapu képvisel. A sokoldalú bővítőkártya nem éppen olcsó, vételára megközelítőleg 11 000 forint.
Hardverek a nyárra készülődve
Vakációra való érdekességeket, rengeteg notebookot és számos akciós termékeket mutatunk be.
Hazai pálya 2014-05-24 63
Nyárköszöntő hardverek
Új processzorokat, egy pici házat, különféle hangkeltőket és rengeteg mobil eszközt találtunk a hazai boltok polcain.
Hazai pálya 2014-05-31 38